LPN ควัก 660 ลบ. ซื้อที่ดินย่านปิ่นเกล้า ผุดคอนโดมูลค่า 2.2 พันลบ. คาดรับรู้รายได้ปี 68
LPN ควัก 660 ลบ. ซื้อที่ดินเปล่าย่านบริเวณถนนบรมราชชนนี (ปิ่นเกล้า) เนื้อที่รวม 2,421.20 ตารางวา ลุยสร้างคอนโด 28 ชั้น 4 อาคาร มูลค่าโครงการราว 2.2 พันลบ. เล็งเปิดตัวไตรมาส 2/65 คาดเริ่มโอนกรรมสิทธิ์-รับรู้รายได้ปี 68
LPN ควัก 660 ลบ. ซื้อที่ดินเปล่าบริเวณถนนบรมราชชนนี (ปิ่นเกล้า) ลุยสร้างคอนโดมูลค่า 2.2 พันลบ. คาดเริ่มโอน-รับรู้รายได้ปี 68
19 พ.ค. 2565

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ระบุว่า บริษัทฯ ได้ดำเนินการซื้อที่ดินว่างเปล่าสำหรับพัฒนาโครงการเพื่อขาย บริเวณถนนบรมราชชนนี (ปิ่นเกล้า) โฉนดที่ดินเลขที่ 1006, 1088, 9077, 9078, 9079, 9080, 10392, 10393, 10394, 10395,10396, 16619, 31553, 31554, 36052, 36308, 36997, 10391 เนื้อที่รวม 2,421.20 ตารางวา จากบริษัท เก่งธนา จำกัด และ บริษัท ซีซีเจ ดีเวลลอปเม้นท์ จำกัด (ไม่มีส่วนเกี่ยวข้องหรือส่วนได้เสียกับบริษัท) มูลค่า 660 ล้านบาท โดยจะชำระเป็นเงินสดทั้งหมดภายในวันโอนกรรมสิทธิ์
ทั้งนี้ที่ดินดังกล่าวบริษัทจะนำไปใช้สำหรับการพัฒนาโครงการอาคารชุดพักอาศัย 28 ชั้น 4 อาคาร อาคารชุดเพื่อการพักอาศัย ประมาณ 842 ยูนิต มูลค่าโครงการประมาณ 2,200 ล้านบาท คาดระยะเวลาการขายและการพัฒนาโครงการประมาณ 36 เดือน โดยจะเปิดตัวโครงการภายในไตรมาส 2/2565 เริ่มโอนกรรมสิทธิ์และรับรู้รายได้ภายในปี 2568 ขณะที่ผลตอบแทนเบื้องต้นประมาณร้อยละ 30